b'\n_START_ARTICLE_\nAndrej Nebb\n_START_SECTION_\nLiv og karriere\n_START_PARAGRAPH_\nI 1970 flyktet Nebb til Norge via Tsjekkoslovakia og \xc3\x98sterrike. P\xc3\xa5 dette tidspunktet var han en stor tilhenger av Jimi Hendrix og planen var egentlig \xc3\xa5 dra til USA for \xc3\xa5 bli gitarist. Vietnamkrigen fikk ham imidlertid til \xc3\xa5 endre mening, og han fikk i stedet opphold i Norge. _NEWLINE_I Norge ble han blant andre kjent med Ludvig Eikaas, og han begynte etter hvert p\xc3\xa5 Kunstakademiet. I denne perioden var Nebb ikke musikalsk aktiv, men han startet gruppen Berlin Band da p\xc3\xb8nk- og new wave-b\xc3\xb8lgen kom. Berlin Band ser ut til \xc3\xa5 ha spilt sammen relativt kort tid, og det finnes ikke mye dokumentasjon, hverken opptak, bilder eller presseklipp._NEWLINE_I 1978 m\xc3\xb8tte han Ola Snortheim som han startet bandet Pull Out med. Andre musikere p\xc3\xa5 Pull Out var Volker Zibell (senere The Cut) p\xc3\xa5 keyboards og Kikkan Fossum (senere Plann). Pull Out fikk en del presseomtale, blant annet en forside i musikkavisen Nye Takter i 1979 som f\xc3\xb8rte til at journalist Jan Arne Handorff ble tildelt medlemskap i Norsk Dusteforbund for formuleringer som \xc2\xabavant-rullende firfislesprang\xc2\xbb. _NEWLINE_Etter at Pull Out gikk i oppl\xc3\xb8sning hentet Nebb og Snortheim inn J\xc3\xb8rn Christensen og startet bandet De Press, som ga ut 3 LP-er, 2 7" og 1 12" EP f\xc3\xb8r de gikk i oppl\xc3\xb8sning i 1983, mye p\xc3\xa5 grunn av samarbeidsproblemer mellom Nebb og \xc3\xb8vrige medlemmer._NEWLINE_Allerede f\xc3\xb8r De Press ble oppl\xc3\xb8st var Nebb i gang med bandet Holy Toy i samarbeid med Bj\xc3\xb8rn Sorknes. Mens De Press hadde spilt relativt fengende Punk/nyveiv, var Holy Toy et langt mer eksperimentelt band. Holy Toy holdt det g\xc3\xa5ende til 1989, men Nebb ga ogs\xc3\xa5 ut andre plater, hvorav den mest kjente er Fj\xc3\xb8se fra 1987, som opprinnelig ble utgitt p\xc3\xa5 7", med en medf\xc3\xb8lgende 12" trykket p\xc3\xa5 smergelstein. Sammen med Aud Vik\xc3\xb8r fikk han Spellemannprisen 1989 i klassen cover for omslaget til Holy Toys album Dummy Cruise Missile Wanted.  _NEWLINE_I 1990 ble De Press gjenforent, og holdt det g\xc3\xa5ende i tre \xc3\xa5r f\xc3\xb8r samarbeidet igjen ble for vanskelig. I denne perioden hadde de en studio-session som resulterte i hele 60 innspilte l\xc3\xa5ter. De Press, Kj\xc3\xb8tt og The Aller V\xc3\xa6rste! turnerte i Polen allerede i 1981, og spilte blant annet p\xc3\xa5 Leninverftet i Gda\xc5\x84sk, men det var s\xc3\xa6rlig etter regimeskiftet i 1989 at De Press gjorde seg gjeldende p\xc3\xa5 hitlistene Polen. Nebb spilte inn flere plater under De Press-navnet, f\xc3\xb8rst og fremst beregnet p\xc3\xa5 et polsk marked. P\xc3\xa5 denne tiden \xc3\xa5pnet han ogs\xc3\xa5 sitt eget galleri i Oslo._NEWLINE_I 1995 ga Nebb ut sin f\xc3\xb8rste soloplate, Blagism, en coverversjon av Bruce Haacks album Electric Lucifer (1970), uten at Haack ble kreditert p\xc3\xa5 utgivelsen. I 1998 kom CD-en  Natural der Nebb sang p\xc3\xa5 norsk, noe han tidligere bare hadde gjort p\xc3\xa5 to sanger fra De Press\' Lars Hertervig-12" og tre fra Fj\xc3\xb8se. Han sto selv bak de fleste tekstene, men tre av dem var basert p\xc3\xa5 dikt av Tor Jonsson. Kvite Fuglar (2000) inneholder utelukkende av Jonsson-tekster. I 2005 ble De Press gjenforent i Norge, dog kun med Nebb fra originalbesetningen og uten de \xc3\xb8vrige opprinnelige bandmedlemmenes velsignelse. \xc3\x85ret etter kom plata Rekyl, og ogs\xc3\xa5 her har benyttet Nebb benyttet seg av dikt av Tor Jonsson._NEWLINE_Nebb har ogs\xc3\xa5 utgitt en rekke album og EP-er i Polen; disse har ikke v\xc3\xa6rt markedsf\xc3\xb8rt i Norge. De best\xc3\xa5r til dels av materiale som har blitt til overs fra De Press-innspillinger fra 1990-92. _NEWLINE_Nebb har stort sett opptr\xc3\xa5dt som frontfigur, han har ikke backet andre artister og har ikke mange gjesteopptredener bak seg. Noen unntak er koring p\xc3\xa5 to l\xc3\xa5ter p\xc3\xa5 debutalbumet med Kikkan Fossums gruppe Plann og en gjesteopptreden for Holy Toy-kollega Lars Pedersens When i 1994.  _NEWLINE_Nebb bor i dag b\xc3\xa5de i Norge og i Polen, alt etter hva han jobber med.'